נעלי פלורסהיים

**נעלי פלורסהיים** (או נעלי פלורשהיים, באנגלית: **Florsheim Shoes**) הוא מותג נעליים אמריקאי. הנעליים נחשבות לסמל סטטוס ומהוות דוגמה למותג אמריקאי משפחתי ששרד לאורך השנים, והשימוש בהן נפוץ בקרב אנשי עסקים ופוליטיקאים אמריקאים. המותג נוסד בשיקגו בשנת 1892, והוא מתנהל כחברת בת של חברת הנעליים קבוצת ויקו, הנמצאת בבעלות בני משפחת פלורסהיים המייסדת.
ממוזער|נעלי פלורסהיים
[ממוזער|חנות לורסהיים ברובע ה[הברונקס|ברונקס, 1952]]

## היסטוריה
חברת פלורסהיים ושות' נוסדה בשיקגו בשנת 1892 על ידי איש העסקים מילטון פלורסהיים.

החברה סימנה את נעליה בשם פלורסהיים וסייעה לחנויות בקידום מכירות.

בשונה ממתחריו באותה תקופה, מילטון לא הסתפק בייצור נעליים איכותיות אלא שם דגש על מיתוג: הוא היה מהראשונים שהטביעו את שם המותג בתוך הנעל, דבר שהפך לסמל של איכות ואמינות. המפעל הראשון שלו נחשב למתקדם ביותר לזמנו, והחברה התרחבה במהירות בזכות שילוב של ייצור המוני וגימור ידני מוקפד.

עד שנת 1930, החברה ייצרה נעלי נשים בלבד והיו לה חמישה מפעלים בשיקגו וכ-2,500 עובדים. 71 חנויות היו בבעלות החברה באופן חלקי או מלא, ו-9,000 חנויות ברחבי ארצות הברית מכרו את הנעליים תוצרת המותג.

בשנת 1936 הלך לעולמו המייסד והבעלים מילטון פלורסהיים, ובנו אירווינג ירש אותו. בשנת 1946, בנו הצעיר של מילטון, הרולד, הפך לנשיא של החברה בעוד שאירווינג הפך ליושב הראש.
שמאל|ממוזער|מודעת עיתונות משנת 1922 לנעלי פלורסהיים
בשנת 1953, חברת הנעליים הבינלאומית (International Shoe Company) שהייתה אז יצרנית הנעליים הגדולה בעולם, רכשה את חברת פלורסהיים תמורת 21 מיליון דולר. שלוש שנים לאחר מכן, פלורסהיים הפכה לחטיבה במותג, שהמשיכה לפעול כישות נפרדת. במהלך עשר שנותיה הראשונות, פלורסהיים הייתה היחידה החשובה ביותר של International Shoe Company, כשהיא מכפילה את מכירותיה בעשור זה. מכירות נעלי פלורסהיים היוו רבע מסך הכל המכירות של חברת-האם, כמו גם יותר מפי שניים משיעור הרווחים. נעלי הגברים של המותג פלורסהיים היוו כ-70% מנעלי חברת-האם, ומכירות המותג הצליחו באופן יחסי לשאר מותגי החברה.

בסופו של דבר, פלורסהיים מכרה נעלי נשים דרך חנויות ת'אייר-מקניל, גם הן בבעלות חברת International Shoe Company (שבאותה תקופה נקראה Interco).

בשנות ה-80 החלה חברת פלורסהיים למכור גם סניקרס וחטיבת הנעליים של חברת Interco הפכה לחלק מחברת פלורסהיים.

בשנת 1991, אינטרקו הכריזה על פשיטת רגל אך שמרה על המותג פלורסהיים עד שבשנת 1994 פרשה אינטרקו לחלוטין מעסקי הנעליים ופלורסהיים בעצם הפכה לחברה נפרדת. בשנת 1996 היא שינתה את שמה לקבוצת הנעליים פלורסהיים (Florsheim Shoe Group).

עד אמצע שנות ה-90, היו לפלורסהיים חנויות בקניונים רבים בארצות הברית. ההתחזקות של חנויות נעליים כמו Journeys ו־Finish Line, Inc והפחתת הדגש על חנויות נעליים בקניונים אמריקאים, הביאו לכך שרוב חנויות נעלי פלורסהיים נסגרו בתחילת שנות ה-2000. מגמה דומה ניתן היה לראות בקרב חנויות של חברות נעליים אחרות, בין היתר: Kinney Shoes, Thom McAn ו-Butler Shoes, שנסגרה ב-1990.

בשנת 2002, פלורסהיים הגישה בקשה לפשיטת רגל והודיעה על סגירתן של 131 חנויות בעלות ביצועים נמוכים. שני חברים במשפחת המייסדים, תומאס פלורסהיים ג'וניור וג'ון פלורסהיים מקבוצת וויקו, שבסיסה בגלנדייל, ויסקונסין, רכשו בחזרה את המותג תמורת 47 מיליון דולר מקבוצת פלורסהיים. בשנת 2009, חברת Florsheim Shoes שיתפה פעולה עם מעצב האופנה Duckie Brown כדי ליצור קו נעליים לגברים.

### תרומה למאמץ המלחמתי
במהלך מלחמת העולם הראשונה ומלחמת העולם השנייה, פלורסהיים הייתה אחת הספקיות המרכזיות של נעלי מגפיים עבור צבא ארצות הברית. עובדה זו חיזקה את התדמית של המותג ככזה המייצר נעליים עמידות המסוגלות לעמוד בתנאים קשים, מבלי לוותר על הנוחות והמבנה האנטומי של כף הרגל.

## בתרבות ובפוליטיקה
מייקל ג'קסון נעל נעלי פלורסהיים לריקודים שלו. הוא העדיף את דגם ה-**Florsheim Como** (נעל לופר עם סוליית עור חלקה) להופעותיו. הסוליה המיוחדת אפשרה לו לבצע את תנועות הריקוד המפורסמות שלו, כולל ה"הליכת ירח" (Moonwalk), בצורה חלקה על הבמה. בנוסף הוא נעל את הדגמים קומו אימפריאל וברקלי, עם עקבים מעור שהותקנו על גבי הנעליים. נעלי המותג שננעלו על ידי ג'קסון, עם חתימתו, נמכרו במכירה פומבית במחיר של למעלה מ-14,000 דולר.

במרוצת השנים, פלורסהיים הפך למותג המועדף על דמויות מפתח בבית הלבן. נשיאים רבים, החל מתאודור רוזוולט ועד לברק אובמה, נעלו את דגמי החברה באירועים רשמיים. הדבר קיבע את מעמדה של הנעל כחלק מה"מדים" הלא רשמיים של האליטה הפוליטית והעסקית בארצות הברית.

במהלך תקופת נשיאותו השנייה, דונלד טראמפ גילה התלהבות מהנעליים, ועל פי דיווחים בתקשורת טראמפ החל לנעול את נעלי המותג לאחר שחיפש נעליים נוחות לעמידה ממושכת, ובהמשך ניחש את מידות הנעליים של חברי הקבינט שלו והזמין להם זוגות משלהם. הוא נראה באופן אישי נועל את נעלי האוקספורד השחורות של המותג.

הנשיא הפך את הנעליים לסוג של "סמל סטטוס" בבית הלבן, כאשר הוא נוהג להעניק זוגות נעליים של פלורסהיים כמתנה אישית לבכירי ממשלו, בהם סגן הנשיא ג'יי.די ואנס, מזכיר המדינה מרקו רוביו ושר ההגנה פיט הגסת'. השימוש בנעלי המותג הפך לנפוץ בקרב אנשי סגל הבית הלבן ובכירים במפלגה הרפובליקנית, מה שנתפס כחלק מהעדפת הנשיא למותגים אמריקאיים ותיקים בעלי תדמית עממית ופרקטית. הבחירה במותג מהווה סגירת מעגל עבור מרקו רוביו; במהלך המרוץ לנשיאות ב-2016, ספג רוביו לעג מטראמפ על כך שנעל מגפי פלורסהיים בעלי עקב גבוה, בעוד שכיום המותג הפך למועדף על שניהם.

## גלריה

קובץ:Florsheim.store.Aventura.Florida.2021.jpg|חנות המותג באוונטורה, פלורידה, 2021
קובץ:HK_Quarry_Bay_太古城中心_CityPlaza_mall_shop_Florsheim_shoes_July_2021_SS2_10.jpg|חנות בקניון סיטיפלאזה בהונג קונג, 2021
קובץ:Florsheim_Shoes_Dadeland_Mall_Florida_2023.jpg|חנות בקניון דיידלנד בקנדל, פלורידה, 2023
קובץ:Florsheim_Loafers.jpg|נעלי לואפר מבית Florsheim Shoes, 2021


## קישורים חיצוניים

* 

* 
* 
* הגנאלוגיה המשפחתית של פלורסהיים

## הערות שוליים

קטגוריה:חברות שהוקמו במאה ה-19
קטגוריה:מותגי הנעלה
קטגוריה:חברות אופנה אמריקאיות